વૈદકીય વ્યવસાયની દૃષ્ટિએ રક્તપિત્ત એ એક રોગ ગણાય છે. આ પુસ્તકમાં વાચકને રક્તપિત્તની વસાહતમાં લઈ જવાનો મેં પ્રયત્ન કર્યો છે, જેથી એ દરદીઓની જિંદગીમાં, જીવનનો અભાવ હોવા છતાં પણ, સુખ અને દુખ અને જીવન સમાયેલા છે એ વાચક જાણી શકે. એક સમય એવો હતો, જ્યારે આ દરદીઓને કાયદેસર મૃત જાહેર કરવામાં આવતા હતા. યુરોપમાં કોઈ વ્યક્તિને રક્તપિત્ત લાગુ પડે, એટલે એની અંતિમવિધિ કરી નાખવાનો રિવાજ પ્રચલિત હતો. અત્યારે આવા કિસ્સામાં થોડા વખત માટેના એકાંતવાસ બાદ સાજા થઈને પરત આવવાની અપેક્ષા રાખી શકાય છે.